CELEX: 32004R0585
Language: sk
Date: 2004-03-26 00:00:00
Title: Nariadenie Komisie (ES) č. 585/2004 z 26. marca 2004, ktorým sa mení a dopĺňa nariadenie (ES) č. 282/2004 o zavedení dokumentu na účely deklarovania a vykonania veterinárnych kontrol zvierat z tretích krajín vstupujúcich na územie SpoločenstvaText s významom pre EHP

Dôležité právne oznámenie

|

32004R0585

Úradný vestník L 091 , 30/03/2004 S. 0017 - 0020

		Nariadenie Komisie (ES) č. 585/2004z 26. marca 2004,ktorým sa mení a dopĺňa nariadenie (ES) č. 282/2004 o zavedení dokumentu na účely deklarovania a vykonania veterinárnych kontrol zvierat z tretích krajín vstupujúcich na územie Spoločenstva(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 91/496/EHS z 15. júla 1991, ktorou sa ustanovujú zásady upravujúce organizovanie veterinárnych kontrol zvierat vstupujúcich na územie spoločenstva z tretích krajín a ktorou sa menia a dopĺňajú smernice 89/662/EHS, 90/425/EHS a 90/675/EHS [1], a najmä na jej článok 3 ods. 2 a článok 7 ods. 2,keďže:(1) prechodné ustanovenia medzi členskými štátmi a novými členskými štátmi pre hraničné inšpekčné stanice, ktoré sa majú po pristúpení zrušiť nie sú v článku 8 nariadenia (ES) 282/2004, ktorým sa zavádza dokument na účely deklarovania zvierat z tretích krajín vstupujúcich na územie spoločenstva a veterinárne kontroly [2], sformulované dostatočne jednoznačne a mali by sa preformulovať, aby sa predišlo akýmkoľvek pochybnostiam;(2) spoločný veterinárny doklad o vstupe (CVED) v nariadení (ES) č. 282/2004 nie je presný, pokiaľ ide o vyhlásenia osoby v rubrike 25 zodpovednej za nakládku a úradného veterinárneho lekára v rubrike 42 a tento doklad by sa mal preformulovať;(3) na objasnenie všetkých týchto bodov by sa malo nariadenie (ES) č. 282/2004 v súlade s tým zmeniť a doplniť;(4) opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,PRIJALA TOTO NARIADENIE:Článok 1Nariadenie (ES) č. 282/2004 sa týmto mení a dopĺňa takto:1. Článok 8 sa nahrádza takto:"Článok 8Až do 1. mája 2004 sa toto nariadenie nevzťahuje na hraničné inšpekčné stanice uvedené v prílohe II, ktoré sa po pristúpení Českej republiky, Maďarska, Poľska, Slovinska a Slovenska majú zrušiť.";2. Vzor spoločného veterinárneho dokladu o vstupe v prílohe I sa nahrádza vzorom v prílohe k tomuto nariadeniu.Článok 2Toto nariadenie nadobúda účinnosť 31. marca 2004.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 26. marca 2004Za KomisiuDavid Byrnečlen Komisie[1] Ú. v. ES L 268, 24.9.1991, s. 56. Smernica naposledy zmenená a doplnená smernicou 96/43/ES (Ú. v. ES L 162, 1.7.1996, s. 1).[2] Ú. v. EÚ L 49, 19.2.2004, s. 11.--------------------------------------------------PRÍLOHA+++++ TIFF ++++++++++ TIFF +++++--------------------------------------------------